A-landslið kvenna mætir 3. flokki á Akranesi Það er ekki á hverjum degi sem A-landslið spilar á Akranesi . Sú verður þó raunin á sunnudag þegar A-landslið kvenna mætir 3. flokki karla hjá ÍA , en leikmenn flokksins eru í 9. og 10. bekk . Leikurinn er liður í undirbúningi landsliðsins fyrir leiki í umspili til að komast í úrslitakeppni Evrópumótsins í lok mánaðarins . Stelpurnar í landsliðinu hafa sem kunnugt er staðið sig afburðavel undanfarið og eru leikirnir framundan sennilega einhverjir þeir mikilvægustu sem Ísland hefur spilað . Þetta er í fyrsta skipti sem íslenskt A-landslið í knattspyrnu á góða möguleika á að spila í úrslitakeppni Evrópumóts landsliða . Leikurinn á sunnudag fer fram í Akraneshöllinni og hefst kl. 11 . Skagamenn og aðrir eru hvattir til að mæta á leikinn .